Diari Oficial de la Generalitat Valenciana


Sumari del DOGV 3033, del 11-07-1997 (1997/8059)

ORDRE de 22 de maig de 1997, de la Conselleria d'Economia, Hisenda i Administració Pública, per la qual aprova la delimitació del tram de la via pecuària «Senda dels Colmeners», que confronta amb la parcel·la 170 del polígon 11 del terme municipal de Llombai (València).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3033

Data del DOGV
:   11-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8059


Data del document
:   22-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 22 de maig de 1997, de la Conselleria d'Economia, Hisenda i Administració Pública, per la qual aprova la delimitació del tram de la via pecuària «Senda dels Colmeners», que confronta amb la parcel·la 170 del polígon 11 del terme municipal de Llombai (V  
Vist l'expedient de delimitació parcial de la via pecuària «Vereda de la Senda dels Colmeners», que confronta amb la parcel·la 170 del polígon 11 del terme municipal de Llombai (València), tramitat per la Conselleria d'Agricultura i Medi Ambient, a instància de la Sra. María Molla Climent.  
Atés que la inscripció registral de la parcel·la esmentada requereix la delimitació prèvia perquè confronta amb la via pecuària.  
Atés que la delimitació s'ajusta a la classificació de la via pecuària "Senda dels Colmeners", aprovada per Ordre del Ministeri d'Agricultura de data 17 de gener de 1977, publicada en el Boletín Oficial del Estado de 16 de febrer de 1977 y Boletín Oficial de la Provincia d'1 d'abril de 1977.  
Atés que amb data 9 d'agost de 1996 es va subscriure acta de delimitació parcial del tram que s'ha de delimitar, prestant-hi la conformitat tots els assistents.  
Atés que contra la delimitació no s'ha presentat cap reclamació.  
Vista la proposta de la consellera d'Agricultura i Medi Ambient.  
Vistos els informes dels serveis jurídics de les Conselleries d'Agricultura i Medi Ambient i d'Economia, Hisenda i Administració Pública.  
Vist que, segons disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.  
ORDENE  
Primer  
Aprovar la delimitació de la via pecuària «Senda dels Colmeners», que confronta amb la parcel·la 170 del polígon 11 del terme municipal de Llombai (València), propietat de la Sra. Maria Mollá Climent, la descripció de la qual és la següent:  
Longitud: 73 m.  
Amplària: 20'89m.  
Superfície legal: 1.525 m2  
Límits: Nord i sud, resta de via pecuària; est, Antonio Conchell Ferrando, Félix Monzó Ruiz i María Juares Sanz (parcel·les 460, 455 i 454 del polígon 19, respectivament), i oest, María Moyá Climent (parcel·la 170, polígon 11).  
La delimitació dels terrenys i el plànol d'aquests, segons acta de data 9 d'agost de 1996, es recullen en l'annex d'aquesta ordre.  
Segon  
Que es procesdesca a la cancel·lació total o parcial de les inscripcions registrals que resulten contradictòries amb aquesta delimitació.  
Tercer  
Que es publique aquesta ordre en el Diari Oficial de la Generalitat Valenciana, i que es trasllade als organismes i als particulars interessats.  
València, 22 de maig de 1997  
El conseller d'Economia, Hisenda i Administració Pública  
JOSÉ LUIS OLIVAS MARTÍNEZ   
ANNEX  
Descripció del tram de via pecuària «Senda dels Colmeners» objecte de delimitació segons l'acta de data 9 d'agost de 1996:  
- Fita núm. 1: Sobre el marge de pedra que separa les parcel·les 169 i 170 del polígon 11, a 7,5 metres del camí i dins d'un conjunt arbustiu de carrasques.  
- Fita núm. 3: Dins de la parcel·la 170 del polígon 11, a 24,50 metres de la fita núm. 1 i a 3,5 metres del tronc d'un garrofer.  
- Fita núm. 5: Dins de la parcel·la 170 del polígon 11, a 20,00 metres de la fita núm. 3, a 10,50 metres de l'eix del camí en la perpendicular i a 14,50 metres del bancal superior de la mateixa parcel·la en la mateixa direcció.  
- Fita núm. 7: Dins de la parcel·la 170 del polígon 11, a 12,50 metres de la fita núm. 5 i a 2 metres del tronc d'un garrofer.  
- Fita núm. 9: Sobre el límit de pedra que divideix les parcel·les 170 i 173 del polígon 11, a 9,50 metres de la fita núm. 7 i a 10,50 metres de l'eix del camí que constitueix també l'eix de la via pecuària.  
- Fita núm. 2: Sobre el límit de pedra que divideix las parcel·les 455 i 460 del polígon 19, a 4,50 metres d'un garrofer i a 10,50 metres de l'eix del camí que ho és també de la via pecuària.  
- Fita núm. 4: Sobre el límit que divideix les parcel·les 455 i 454 del polígon 19 i a 10,50 metres de l'eix del camí que ho és també de la via pecuària.  
- Fita núm. 6: Sobre el tronc d'un arbre fruiter tallat que hi ha en la parcel·la 454 i a 10,50 metres de l'eix del camí i de la via pecuària.  
- Fita núm. 8: Sobre la parcel·la 454.  
- Fita núm. 10: En el límit de pedra que divideix les parcel·les 454 i 448 del polígon 19, a 10,50 metres de l'eix del camí que ho és també de la via pecuària, sobre un conjunt de carrasques de tall arbustiu.